**PATVIRTINA**

**Telšių „Germanto“ progimnazijos**

**direktoriaus 2018 m. vasario 28 d.**

**įsakymu Nr. V-20**

**TELŠIŲ „GERMANTO“ PROGIMNAZIJOS**
**MOKINIŲ ELGESIO TAISYKLĖS**

**I. BENDRI REIKALAVIMAI**

1.1. Kiekvienas mokinys su mokinio elgesio taisyklėmis susipažįsta mokslo metų pradžioje ir jų laikosi mokydamasis „Germanto“ progimnazijoje.
1.2. Mokinys kultūringai ir drausmingai elgiasi pamokų ir pertraukų metu.
1.3. Po skambučio į pamoką kiekvienas mokinys kabinete sėdasi į savo darbo vietą.
1.4. Pamokos metu iš klasės išeiti galima tik leidus mokytojui.
1.5. Darbo vietą dalykų kabinetuose mokinys prižiūri pats. Radęs sugadintą inventorių, informuoja kabineto vadovą.
1.6. Užsiimti pašaliniais, ne su ugdymo procesu susijusiais darbais pamokoje draudžiama.
1.7. Mobilieji telefonai pamokų metu turi būti išjungti ir jais naudotis draudžiama.
1.8. Mokinys į mokyklą ateina apsirengęs mokykline uniforma, tvarkingais, švariais, rūbais (pagal mokyklos Mokinių uniformos dėvėjimo tvarkos aprašą).
1.9. Paltus, striukes bei sportinę aprangą mokinys palieka rūbinės spintelėje.

**1.10.** Tausoja bendruomenės narių turtą. Jį sugadinus, privalo atlyginti padarytą žalą.
1.11. Mokykloje ir jos teritorijoje griežtai draudžiama:
1.11.1. naudoti fizinę (mušti, stumdyti, spardyti ir pan.) ir emocinę (tyčiotis, pravardžiuoti, grasinti, ignoruoti ir pan.) prievartą, vartoti necenzūrinius žodžius;
1.11.2. rūkyti, vartoti alkoholį, energinius gėrimus, narkotines ir psichotropines medžiagas;

 1.11.3. žaisti azartinius žaidimus;
1.11.4. turėti ir naudoti pirotechnikos priemones;
1.11.5. į mokyklą neštis saugumui, sveikatai ir gyvybei pavojingų daiktų;
1.11.7. filmuoti ir fotografuoti mokyklos bendruomenės narius ir viešinti jų atvaizdus negavus asmens sutikimo;
1.11.8. platinti informaciją apie asmenį be jo sutikimo per masines informavimo priemones, socialinius tinklalapius internete;
1.11.9. klastoti dokumentus, keisti įrašus;

1.11.10. be leidimo į mokyklą vestis pašalinius asmenis;

1.11.11. ugdymo proceso metu išeiti už mokyklos teritorijos ribų.

**II. MOKINIO TEISĖS IR PAREIGOS**

2.1. Mokinys turi teisę:
2.1.1. gauti informaciją apie mokymo programas, ugdymo planus, vykdomus projektus, mokymo formas, mokinių žinių tikrinimo ir vertinimo sistemą;
2.1.2. pagal savo gebėjimus ir poreikius mokytis mokykloje ir įgyti valstybinius standartus atitinkantį išsilavinimą;
2.1.3. sulaukęs 14 metų, savarankiškai pasirinkti dorinio ugdymo (tikybos arba etikos) programą;
2.1.4. pasirinkti formaliojo švietimo programas papildančius bei jo saviraiškos poreikius tenkinančius šių programų modulius, pasirenkamųjų dalykų programas, kursus, neformaliojo švietimo programas;
2.1.5. į psichologinę ir specialiąją pedagoginę, socialinę pedagoginę pagalbą;
2.1.6. į socialinę pagalbą, jei tokios pagalbos negali jam suteikti tėvai (globėjai, rūpintojai);
2.1.7. mokytis savitarpio pagarba grįstoje, psichologiškai, emociškai ir fiziškai saugioje aplinkoje, turėti higienos reikalavimus atitinkantį mokymosi krūvį;
2.1.8. į nešališką mokymosi pasiekimų įvertinimą;
2.1.9. dalyvauti mokyklos savivaldoje;
2.1.10. naudotis Švietimo bei kitų įstatymų nustatytomis teisėmis.
2.2. Mokinio pareigos:
2.2.1. laikytis Mokinių elgesio taisyklių;
2.2.2. rašyti visus pagal bendrą ugdymo planą numatytus kontrolinius darbus;
2.2.3. sudarius mokymo sutartį, laikytis visų jos sąlygų;
2.2.4. mokytis pagal privalomojo švietimo programas iki 16 metų;
2.2.5. gerbti vienas kitą, mokytojus ir kitus mokyklos bendruomenės narius;
2.2.6. pamokos metu netrukdyti mokytojui, draugams, dalyvauti ugdymo(si) veiklose, vykdyti mokytojo nurodymus;
2.2.7. nevėluoti, lankyti pamokas ir stropiai mokytis;
2.2.8. klasės auklėtojui pateisinti visas praleistas pamokas;
2.2.9. pasikeitus gyvenamai vietai ar tėvų kontaktiniams duomenims, nedelsiant informuoti klasės auklėtoją;
2.2.10 tausoti vadovėlius, knygas, kitas mokymo priemones, saugoti mokyklos turtą ir atlyginti paties padarytą žalą;
2.2.11. kartą per metus profilaktiškai pasitikrinti sveikatą;
2.2.12. išvykose, ekskursijose laikytis saugaus elgesio taisyklių.

**III. MOKINIŲ SKATINIMAS IR DRAUSMINIMAS**

3.1. Mokiniai gali būti skatinami:

3.1.1. klasės auklėtojo, mokytojo pagyrimas žodžiu ar raštu elektroniniame dienyne;

3.1.2. už pasiekimus įteikiant klasės auklėtojo padėkos raštą;

3.1.3. pareiškiant padėką mokinio tėvams;

3.1.4. olimpiadų, konkursų, varžybų nugalėtojus pasveikinant viešai bei įrašant pažymį;

3.1.5. olimpiadų, konkursų, varžybų nugalėtojams direktoriaus įsakymu parašant padėką;

3.1.6. paskelbiant pavardes mokyklos tinklapyje;

3.1.7. organizuojant išvyką ar edukacinį užsiėmimą.

3.2. Mokiniams gali būti taikomos drausminimo priemonės:
3.2.1. klasės auklėtojo, mokytojo pastaba žodžiu ar raštu elektroniniame dienyne;

3.2.2. pokalbis su socialine pedagoge, administracijos atstovais;

3.2.3. mokinio tėvų informavimas žodžiu ar raštu;

3.2.4. svarstymas progimnazijos Vaiko gerovės komisijoje;

3.2.5. įspėjimas, papeikimas, griežtas papeikimas direktoriaus įsakymu;
3.2.6. teisėsaugos organų informavimas apie mokinio teisėsaugos ar teisėtvarkos pažeidimus.

IV. BAIGIAMOSIOS NUOSTATOS

4.1. Naujai priimtą į progimnaziją mokinį su šiomis taisyklėmis supažindina klasės auklėtojas.

4.2. Mokytojai su šiomis taisyklėmis pakartotinai supažindina mokinius, jei pastebi, kad jie aplaidžiai laikosi jose reglamentuotų elgesio normų.

4.3. Mokinių elgesio taisyklės gali būti keičiamos, koreguojamos ir papildomos.